BKIพิมพ์กรมธรรม์โฮโลแกรมกันปลอมแปลง
กรุงเทพประกันภัย ขานรับนโยบายพิมพ์กรมธรรม์ พ.ร.บ. กันปลอมแปลง
27 ม.ค. 2554

กรุงเทพประกันภัย ขานรับนโยบายพิมพ์กรมธรรม์ พ.ร.บ. กันปลอมแปลง
บริษัท กรุงเทพประกันภัย  หรือ BKI เตรียมพร้อมจัดทำกรมธรรม์ประกันภัยรถยนต์รูปแบบใหม่ ทั้งกรมธรรม์ประกันภัยรถยนต์ภาคบังคับ (พ.ร.บ.) และกรมธรรม์ประกันภัยรถยนต์ภาคสมัครใจ ที่มีการติดแถบโฮโลแกรมเหมือนธนบัตร ซึ่งจะมีแถบแสงแวววาว โดยมีชื่อและตราสัญลักษณ์ของสมาคมประกันวินาศภัย อยู่ในแนวตั้งด้านซ้ายของกระดาษกรมธรรม์ เพื่อรองรับนโยบายการป้องกันการปลอมแปลงกรมธรรม์ประกันภัย โดยลูกค้าสามารถนำส่วนล่างของกรมธรรม์ พ.ร.บ.ที่มีโฮโลแกรมติดอยู่ นำไปยื่นชำระภาษีที่กรมการขนส่งทางบกได้อย่างมั่นใจ  ทั้งนี้ จะเริ่มใช้กรมธรรม์รูปแบบใหม่นี้ ตั้งแต่วันที่ 1 เมษายน 2554 เป็นต้นไป